POZÓR NA GRZIBY! Znod siniorki pod brzózkami i muszorka pod jedlami. W dóma z tego zrobiół zupa i„do gliny” wraziół d…! Autor:Bernard Śmigała
POZÓR NA GRZIBY!
Rontym
Rontym siedzioł we Krakowie przi modej i szwarnej wdowie fajne miała ciało stracioł rynta cało tera wali sie po gowie Regina Sobik
LYKI Z LEŚNYJ APTYKI
LYKI Z LEŚNYJ APTYKI Na morzynie -tyj z jarzómba. Na krónżynie -kora z dymba. Zoft ze brzózki zrobi cuda, jak ze blazóm mosz łostuda! Autor:Bernard Śmigała
Jedyn Panoczek
Jedyn Panoczek z Rybnika kupioł wieprzka do chlywika tera ni ma som siedzi tam jak łon a baba mo hydraulika Regina Sobik
STRZAŁA AMORA
STRZAŁA AMORA Trefić może we modego, niy dej Boże- -we starego! Bo choć jużeś jes wiekowy- -wiosna piznie ci do gowy! Autor:Bernard Śmigała
SKLEROZA
SKLEROZA Dziołchy sidła zastawiajóm, chopcóm krzidła wyrostajóm. Jedno cióngnie do drugiego, dyć niy pómna, skuli czego? Autor:Bernard Śmigała
WALORYZACJO
WALORYZACJO Śniyg topnieje, zima w biydzie. Słónko grzeje- -wiosna idzie! Zaś podźwignóm mi pyndzyjo, ło piyńć złotych! Kryjo lyjo! Autor:Bernard Śmigała
TAKE „PIWO”
TAKE „PIWO” Żółte siki, ciepłe, kalne i „klopsiki” niyjadalne. Tak tyn boski napój z chmielu nóm spaściyli w PRL-u! Autor:Bernard Śmigała
ŁOSZCZYŻYNIE
ŁOSZCZYŻYNIE Czerwóny nos, bachraty brzuch, przepity głos, smrodlawy chuch! Tako chopie czeko kara, jak przi piwie stracisz miara! Autor:Bernard Śmigała
PIWOSZ
PIWOSZ Moja Elza zmierzło chodzi: „Niy pij tela, to ci szkodzi”! Ale cóż jo moga za to, że mi biyr smakuje w lato? Autor:Bernard Śmigała
szl_Latn szl_Latn szl_Latn szl_Latn pol_Latn szl_Latn szl_Latn szl_Latn luo_Latn szl_Latn slv_Latn szl_Latn pol_Latn szl_Latn eng_Latn szl_Latn szl_Latn szl_Latn kbp_Latn szl_Latn